Ayen i d-yellan deg yixef n tezri, d win ara ad aɣ-d-imudden tallelt deg wannar, nezmer ad d-nini d tafakust akken ur nettefeɣ ara berra n usentel. Nessawed nemmeslay-d akk ɣef wayen icudden ahil n leqdic-nneɣ ama d tibadutin tmidranin yettwafernen, ama ɣef tayunt tagejdant n tezrawt. Nessemres kra n yiɣbula ideg d-nufa mmeslayen-d ɣef tmidranin nuhwaj. Syin akin nekcem deg taɣult n uselmed imi d tin yerzan asentel n ukatay. Nbeder-d tasnalmudt acku tamukrist n wahil d tin yettnadin ɣef tifrat n kra n wuguren isnalmudanen yerzan armud n tigzi n tirawt adris, ɣef waya, neskcem-d tasnalmudt imi d tin d-yessumuren tifrat i wuguren yerzan aselmad d unelmad neɣ ayen d-yettilin di taɣult n uselmed s umata.